CELEX: 32016Y0312(01)
Language: mt
Date: 2015-12-11 00:00:00
Title: Rakkomandazzjoni tal-Bord Ewropew dwar ir-Riskju Sistemiku tal-11 ta’ Diċembru 2015 dwar ir-rikonoxximent u l-iffissar ta’ rati tar-riżerva ta’ kapital kontroċikliċi għall-iskoperturi lil pajjiżi terzi (BERS/2015/1)

12.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 97/1
            
         RAKKOMANDAZZJONI TAL-BORD EWROPEW DWAR IR-RISKJU SISTEMIKU
   tal-11 ta’ Diċembru 2015
   dwar ir-rikonoxximent u l-iffissar ta’ rati tar-riżerva ta’ kapital kontroċikliċi għall-iskoperturi lil pajjiżi terzi
   (BERS/2015/1)
   (2016/C 97/01)
   IL-BORD ĠENERALI TAL-BORD EWROPEW DWAR IR-RISKJU SISTEMIKU,
   Wara li kkunsidra r-Regolament (UE) Nru 1092/2010 tal-Parlament Ewropew u tal-Kunsill tal-24 ta’ Novembru 2010 dwar is-sorveljanza makroprudenzjali fl-Unjoni Ewropea tas-sistema finanzjarja u li jistabbilixxi Bord Ewropew dwar ir-Riskju Sistemiku (1), u b’mod partikolari l-Artikolu 3(2)(b), (d) u (f) u l-Artikoli 16 sa 18 tiegħu,
   Wara li kkunsidra d-Direttiva 2013/36/UE tal-Parlament Ewropew u tal-Kunsill dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (2), u b’mod partikolari l-Artikoli 138 u 139 tagħha,
   Wara li kkunsidra d-Deċiżjoni BERS/2011/1 tal-Bord Ewropew dwar ir-Riskju Sistemiku tal-20 ta’ Jannar 2011 li tadotta r-Regoli tal-Proċedura tal-Bord Ewropew dwar ir-Riskju Sistemiku (3), u b’mod partikolari l-Artikoli 15(3)(e) u l-Artikoli 18 sa 20 tagħha,
   Billi:
   
               (1)
            
            
               L-amplifikazzjoni proċiklika ta’ xokkijiet finanzjarji għall-ekonomija reali permezz tas-sistema bankarja u s-swieq finanzjarji kienet wieħed mill-elementi l-aktar distabilizzanti tal-kriżi finanzjarja globali. Tnaqqis ekonomiku wara perjodu ta’ tkabbir eċċessiv tal-kreditu jista’ jwassal għal telf kbir fis-settur bankarju u jagħti bidu għal ċirku vizzjuż. F’sitwazzjoni bħal din, il-passi meħuda minn istituzzjonijiet ta’ kreditu biex isaħħu l-karti tal-bilanċ tagħhom jistgħu jirrestrinġu l-provvista ta’ kreditu għall-ekonomija reali, biex b’hekk jiġi aggravat it-tnaqqis ekonomiku u jkomplu jiddgħajfu l-karti tal-bilanċ tagħhom.
            
         
               (2)
            
            
               Ir-riżerva kapitali kontroċiklika hija ddisinjata li taħdem kontra dawn id-dinamiċi proċikliċi billi tiżdied ir-reżiljenza tas-settur bankarju. Ir-regoli li jeħtieġu ż-żamma ta’ riżervi ta’ kapital kontroċikliċi jifformaw parti mill-istandards regolatorji globali ġodda fuq l-adegwatezza kapitali bankarja (il-qafas Basel III) maħruġa mill-Kumitat ta’ Basel dwar is-Superviżjoni Bankarja (BCBS) f’Diċembru 2010 u implimentati fl-Unjoni bid-Direttiva 2013/36/UE. Biż-żieda tar-rata ta’ riżerva kontroċiklika, awtoritajiet jew korpi pubbliċi nominati jistgħu jeħtieġu li s-settur bankarju jibni kapital addizjonali f’perijodi meta r-riskji mas-sistema kollha minn tkabbir ta’ kreditu eċċessiv qegħdin jiżdiedu. Meta dawn ir-riskji jimmaterjalizzaw, l-awtortiatjiet jistgħu jiffissaw ir-rata tar-riżerva tal-kapital kontroċiklika f’rata iktar baxxa u jippermettu din ir-riżerva ta’ kapital addizzjonali tintuża biex tassorbi telf mhux mistenni. Dan jippermetti lis-settur bankarju li jkompli jipprovdi kreditu lill-ekonomija reali u biex ikun hemm konformità mar-rekwiżiti tal-kapital regolatorju.
            
         
               (3)
            
            
               Is-self transkonfinali jġib dimensjoni internazzjonali għar-riżerva ta’ kapital kontroċiklika. It-telf jista’ jirriżulta minn skoperturi tas-setturi bankarji domestiċi tal-Istati Membri lil pajjiżi terzi. Dan it-telf jista’ jkun sinjifikanti jekk pajjiż terz li miegħu s-settur bankarju domestiku tal-Istat Membru għandu skoperturi materjali jidħol fi tnaqqis ekonomiku wara perijodi ta’ tkabbir ta’ kreditu eċċessiv.
            
         
               (4)
            
            
               Il-qafas Basel III dwar ir-riżerva kapitali kontroċiklika huwa ddisinjat biex jaqbad din id-dimensjoni internazzjonali. B’mod partikolari, skont il-qafas, il-ġurisdizzjonijiet għandhom jirrikonoxxu r-rati tar-riżerva ta’ kapital kontroċikliċi ta’ xulxin. Jekk awtorità f’ġurisdizzjoni waħda żżid ir-rata tar-riżerva ta’ kapital kontroċiklika biex tipproteġi s-settur bankarju domestiku tagħha minn tkabbir ta’ kreditu eċċessiv, l-awtoritajiet f’ġurisdizzjonijiet oħrajn għandhom japplikaw l-istess rata tar-riżerva ta’ kapital kontroċiklika fl-iskoperturi tal-banek domestiċi tagħhom lil dak il-pajjiż. Skont il-qafas, il-banek jikkalkulaw ir-rekwiżiti tar-riżervi ta’ kapital tagħhom fuq il-bażi tal-post ġeografiku tal-iskoperturi tagħhom. Il-qafas Basel III jipprovdi għal reċiproċità ġurisdizzjonali obbligatorja għal rati tar-riżerva ta’ kapital kontroċikliċi sa 2,5 %, bla ħsara għal dispożizzjonijiet tranżitorji. Jekk applikata b’mod konsistenti fil-ġurisdizzjonijiet kollha, din ir-reċiproċità ġurisdizzjonali tgħin biex tipproteġi lis-settur bankarju f’ġurisdizzjoni partikolari mir-riskji assoċjati ma’ tkabbir ta’ kreditu eċċessiv f’ġurisdizzjonijiet oħrajn.
            
         
               (5)
            
            
               Billi l-istandards BCBS ma humiex legalment vinkolanti, il-ġurisdizzjonijiet fid-dinja jistgħu ma jimplimentawx ir-riżerva tal-kapital kontroċikklika bl-istess mod. Jistgħu jdumu biex jimplimentawha jew ma jimplimentawha xejn. Fl-Unjoni, l-Artikolu 136 tad-Direttiva 2013/36/UE jipprevedi l-mod kif awtortiajiet nominati għandhom jiffissaw rati tar-riżerva ta’ kapital kontroċikliċi għal skoperturi domestiċi. Iktar gwida fuq l-iffissar tar-rati tar-riżerva ta’ kapital kontroċikliċi għall-iskoperturi domestiċi, kif meħtieġ mill-Artikolu 135 tad-Direttiva 2013/36/UE, hija pprovduta fir-Rakkomandazzjoni BERS/2014/1 tal-Bord Ewropew dwar ir-Riskju Sistemiku (4). Fl-Unjoni, qafas legali komuni ddisinjat biex jegħleb it-tendenza għal nuqqas ta’ azzjoni qiegħed b’hekk fis-seħħ, u l-iffissar trimestrali tar-rati tar-riżerva ta’ kapital kontroċikliċi għall-iskoperturi domestiċi se jkunu obbligatorji mill-2016. Iżda, hemm inċertezza dwar jekk u sa fejn pajjiżi terzi li ma humiex membri tal-BCBS se jimplimentaw ir-riżerva ta’ kapital kontroċiklika.
            
         
               (6)
            
            
               L-awtoritajiet innominati għandhom setgħat legali biex jipproteġu s-setturi bankarji tagħhom minn riskji ġejjin minn tkabbir ta’ kreditu eċċessiv f’pajjiżi terzi. B’mod partikolari, l-Artikolu 139 tar-Direttiva 2013/36/UE jippermetti awtoritajiet innominati f’ċerti ċirkustanzi li jiffissaw rata tar-riżerva ta’ kapital kontroċiklika għall-iskoperturi lil pajjiż terz li domestikament istituzzjonijiet awtorizzati għandhom japplikaw biex jikkalkolaw ir-riżerva ta’ kapital kontroċiklika speċifika għall-istituzzjoni tagħhom. Awtorità nnominata tista’ taġixxi f’sitwazzjonijiet fejn rata tar-riżerva ta’ kapital kontroċiklika ma kinitx iffissata u ppubblikata mill-awtorità tal-pajjiż terz rilevanti għal dak il-pajjiż, jew jekk tikkunsidra li r-rata tar-riżerva ta’ kapital kontroċiklika ffissata mill-awtorità tal-pajjiż terz rilevanti għal dak il-pajjiż terz ma hijiex biżżejjed biex tipproteġi s-setturi bankarji domestiċi tal-Istati Membri minn telf potenzjali assoċjat ma’ tkabbir ta’ kreditu eċċessiv fil-pajjiż terz inkwisjtoni.
            
         
               (7)
            
            
               L-iffissar ta’ rati tar-riżerva ta’ kapital kontroċikliċi għal skoperturi lil pajjiżi terzi jista’, jekk isir b’mod mhux kkoordinat, jirriżulta f’rekwiżiti kapitali differenti ġewwa l-Unjoni għal skoperturi lill-istess pajjiż terz u l-istess riskji. Meta ssir analiżi tal-iżviluppi f’pajjiż terz, l-awtoritajiet innominati jistgħu jaslu għal konklużjonijiet differenti dwar jekk it-tkabbir ta’ kreditu f’dak il-pajjiż huwiex eċċessiv u joħloqx riskju għas-sistema bankarja domestika tagħhom li hemm bżonn jittaffa. Anki jekk awtoritajiet innominati jaslu għall-istess valutazzjoni tar-riskju, jistgħu jaslu għal konklużjonijiet differenti dwar il-livell tar-rata tar-riżerva ta’ kapital kontroċiklika xierqa neċessarja biex ittaffi r-riskju.
            
         
               (8)
            
            
               Ir-rikonoxximent tar-rati tar-riżerva ta’ kapital kontroċikliċi għal skoperturi lil pajjiżi terzi jista’, jekk isir b’mod mhux kkoordinat, jirriżulta wkoll f’rekwiżiti kapitali differenti ġewwa l-Unjoni. Ir-rikonoxximent ta’ rati tar-riżerva ta’ kapital kontroċikliċi ffissati minn awtortitajiet innominati oħrajn jew minn awtoritajiet ta’ pajjiż terz rilevanti huwa meħtieġ mil-liġi tal-Unjoni għal rati sa 2,5 % bla ħsara għal dispożizzjonijiet tranżitorji bejn l-2016 u l-2019 kif stabbilit fl-Artikolu 160 tad-Direttiva 2013/36/UE. Filwaqt li skont ir-Rakkomandazzjoni BERS/2014/1, l-awtoritajiet innominati ġeneralment għandhom jirrikonoxxu rati tar-riżerva ta’ kapital kontroċikliċi lil hinn minn livelli obbligatorji, dan japplika biss għar-rati tar-riżerva ta’ kapital kontroċikliċi ffissati minn awtoritajiet innominati f’ġurisdizzjonijiet ġewwa l-Unjoni, u mhux għal dawk iffissati minn awtoritajiet ta’ pajjiżi terzi rilevanti għal pajjiżi terzi. Dan ifisser li l-mod kif ir-rati tar-riżerva ta’ kapital kontroċikliċi ffissati mill-awtoritajiet tal-pajjiż terz rilevanti jiġu rrikonoxxuti jista’ jkun differenti ġewwa l-ġurisdizzjonijiet fl-Unjoni. B’mod partikolari, qabel l-2019, xi awtoritajiet innominati jistgħu jagħżlu li japplikaw dispożizzjonijiet tranżitorji, filwaqt li awtoritajiet innominati oħrajn jistgħu jagħżlu li jiddevjaw minnhom. Barra minn hekk, mill-2019, xi awtoritajiet innominati jistgħu jagħżlu li jirrikonoxxu volontarjament rati tar-riżerva ta’ kapital kontroċikliċi li jaqbżu 2,5 %, filwaqt li oħrajn jistgħu jagħżlu li ma jagħmlux hekk.
            
         
               (9)
            
            
               Rekwiżiti kapitali differenti ġewwa l-Unjoni għal skoperturi lill-istess pajjiż terz u l-istess riskji jkunu tipikament mhux mixtieqa, billi jimminaw kundizzjonijiet ugwali fl-Unjoni u jipprovdu opportunità għal arbitraġġ regolatorju. Istituzzjonijiet ta’ kreditu fil-ġurisdizzjonijiet tal-Unjoni fejn tapplika rata tar-riżerva ta’ kapital kontroċiklika għall-iskoperturi lil pajjiż terz partikolari minn dik applikabbli fil-ġurisdizzjonijiet oħrajn tal-Unjoni jkollhom inċentiv li jiksbu sehem mis-suq billi jiżdied is-self tagħhom lil dak il-pajjiż terz. Żieda bħal dik fis-self tista’ twassal għal skoperturi kkonċentrati kbar lil pajjiż terz partikolari mill-istituzzjonijiet ta’ kreditu f’ġurisdizzjoni partikolari. Fl-aħħar mill-aħħar, kundizzjonijiet mhux ugwali bħal dawk u l-inċentivi li jirriżultaw għall-arbitraġġ regolatorju jistgħu jheddu l-istabbiltà finanzjarja fl-Unjoni.
            
         
               (10)
            
            
               Il-Bord Ewropew dwar ir-Riskju Sistemiku (BERS) għandu rwol biex jiżgura li, fir-rigward ta’ pajjiż terz partikolari, l-istess rati tar-riżerva ta’ kapital kontroċikliċi għal skoperturi lil pajjiżi terzi japplikaw tipikament fi ħdan l-Unjoni. Il-BERS għandu mandat espliċitu li jikseb koerenza fuq dan skont l-Artikolu 139(3) tad-Direttiva 2013/36/UE. Il-BERS jikkunsidra li jista’ jaqdi bl-aħjar mod il-mandat tiegħu billi jippromwovi approċċ koerenti fi ħdan l-Unjoni għar-rikonoxximent u l-iffissar ta’ rati tar-riżerva ta’ kapital kontroċikliċi għal skoperturi lil pajjiżi terzi.
            
         
               (11)
            
            
               Din ir-Rakkomandazzjoni hija ddisinjata biex tiżgura li l-istess rata tar-riżerva ta’ kapital kontroċiklika għal espożizzjonijiet lil pajjiż terz partikolari japplika tipikament fi ħdan l-Unjoni. Hija tkopri: (a) ir-rikonoxximent minn awtoritajiet innominati ta’ rata tar-riżerva ta’ kapital kontroċiklika ffissata minn awtorità ta’ pajjiż terz rilevanti; (b) l-iffissar minn awtoritajiet innominati ta’ rata tar-riżerva ta’ kapital kontroċiklika għal skoperturi lil pajjiż terz; (c) l-iffissar minn awtoritajiet innominati ta’ rata tar-riżerva ta’ kapital kontroċiklika b’rata iktar baxxa meta riskji f’pajjiż terz partikolari jonqsu jew jimmaterjalizzaw; u (d) il-komunikazzjoni minn awtoritajiet innominati tar-rata tar-riżerva ta’ kapital kontroċiklika għal skoperturi lil pajjiż terz.
            
         
               (12)
            
            
               Ir-Rakkomandazzjoni A hija ddiżinjata biex tiżgura li l-awtoritajiet innominati tipikament jirrikonoxxu l-istess rata tar-riżerva kapitali kontroċiklika ffissata minn awtorità partikolari ta’ pajjiż terz għal dak il-pajjiż terz. Sabiex dan iseħħ, tibni fuq ir-rekwiżit stabbilit fil-liġi tal-Unjoni sabiex jiġu rrikonoxxuti għal kollox rati tar-riżerva ta’ kapital kontroċikliċi sa 2,5 %, bla ħsara għal ftehim tranżitorji. Huwa rrakkomandat li l-awtoritajiet innominati jikkoordinaw ir-rikonoxximent tagħhom tar-rati ta riżerva kontroċikliċi ffissati f’iżjed minn 2,5 % permezz tal-BERS. Meta jiġri dan, il-BERS joħroġ rakkomandazzjoni sabiex jipprovdi gwida lill-awtoritajiet innominati dwar jekk u sa fejn ir-rata tar-riżerva ta’ kapital kontroċiklika ffissata minn pajjiż terz għandha tiġi rrikonoxxuta. Filwaqt li l-iffissar tar-rati ta riżerva kontroċikliċi minn pajjiżi terzi li huma membri tal-BERS jiġu mmoniterjati mis-Segretarjat tal-BERS, l-awtortitajiet innominati għandhom jinfurmaw lill-BERS meta pajjiż terz li ma huwiex membru tal-BCBS jiffissa rata tar-riżerva ta’ kapital kontroċiklika f’iktar minn 2,5 %. Huwa rrakkomandat ukoll li awtoritajiet innominati jinnotifikaw lill-BERS meta ma jkunux ċari dwar jekk miżura partikolari adottata minn pajjiż terz għandhiex tiġi rrikonoxxuta skont id-Direttiva 2013/36/UE bħala riżerva ta’ kapital kontroċikliku. F’dawn il-każijiet, il-BERS joħroġ rakkomandazzjoni biex jipprovdi gwida.
            
         
               (13)
            
            
               Ir-Rakkomandazzjoni B hija ddisinjata biex tiżgura li l-awtoritajiet innominati, meta jeżerċitaw is-setgħat tagħhom biex jiffissaw rata tar-riżerva ta’ kapital kontroċiklika għal skoperturi lil pajjiż terz partikolari, jiffissaw din ir-rata fl-istess livell. L-awtoritajiet innominati huma inkoraġġiti li jeżerċitaw il-poteri tagħhom skont l-Artikolu 139 tad-Direttiva 2013/36/UE. B’mod partikolari, l-awtoritajiet innominati għandhom jistabbilixxu ma’ liema pajjiżi terzi s-sistema bankarja fil-ġurisdizzjoni tagħhom għandhom skoperturi materjali. Barra minn hekk, għandhom jimmoniterjaw żviluppi f’dawk il-pajjiżi terzi għal sinjali ta’ tkabbir ta’ kreditu eċċessiv. Jekk l-awtoritajiet innominati jiskopru dawn is-sinjali f’wieħed minn dawk il-pajjiżi terzi li jimmoniterjaw u huma jikkunsidraw li jeħtieġ l-iffissar ta’ rata tar-riżerva ta’ kapital kontroċiklika għall-iskoperturi lil dak il-pajjiż terz, għandhom jinfurmaw lill-BERS. Jekk il-BERS jikkunsidra li azzjonijiet ta’ taffija għandhom jiġu kkoordinati fi ħdan l-Unjoni, għandu joħroġ rakkomandazzjoni lil awtoritajiet innominati fuq l-iffissar tar-rata tar-riżerva ta’ kapital kontroċiklika xierqa għal skoperturi lil pajjiżi terzi inkwistjoni.
            
         
               (14)
            
            
               Ir-Rakkomandazzjoni C hija ddisinjata biex tiżgura li, meta għandu jkun hemm iffissar tar-rata tar-riżerva ta’ kapital kontroċiklika għal skoperturi lil pajjiż terz partikolari b’rata iktar baxxa għaliex ir-riskji jew naqqsu jew immaterjalizzaw, l-istess rata tar-riżerva ta’ kapital kontroċiklika iktar baxxa tapplika fi ħdan l-Unjoni. Għal dan l-iskop, huwa rrakkomandat li, meta tiġi ffissata f’rata iktar baxxa r-rata tar-riżerva ta’ kapital kontroċiklika lil pajjiż terz partikolari, l-awtoritajiet innominati għandhom isegwu l-istess rotta li segwew meta żdiedet ir-rata tar-riżerva ta’ kapital kontroċiklika. Dan ifisser li, jekk l-awtoritajiet innominati rrikonoxxew jew iffissaw rata tar-riżerva ta’ kapital kontroċiklika għal skoperturi lil pajjiż terz skont rakkomandazzjoni tal-BERS, għandhom jaħdmu mal-BERS biex jiddeterminaw il-livell xieraq tar-rata tar-riżerva ta’ kapital kontroċiklika għall-iskoperturi lil pajjiżi terzi meta l-pajjiż terz inkwistjoni jiffissa f’livell iktar baxx ir-rata tar-riżerva ta’ kapital kontroċiklika. Meta jiġri dan, il-BERS għandu jadotta rakkomandazzjoni biex jipprovdi gwida lil awtoritajiet innominati dwar ir-rata tar-riżerva ta’ kapital kontroċiklika xierqa għal skoperturi lill-pajjiż terz inkwistjoni. Filwaqt li l-iffissar tar-rati ta riżerva kontroċikliċi minn pajjiżi terzi li huma membri tal-BERS jiġu mmoniterjati mill-BERS, l-awtortitajiet innominati għandhom jinfurmaw lill-BERS meta pajjiż terz li ma huwiex membru tal-BCBS jiffissa rata tar-riżerva ta’ kapital kontroċiklika f’rata iktar baxxa. Huwa rrakkomandat ukoll li, jekk, wara r-rakkomandazzjoni tal-BERS, l-awtoritajiet innominati rrikonoxxew jew iffissaw rata tar-riżerva ta’ kapital kontroċiklika għal skoperturi għal pajjiż terz, għandhom jinnotifikaw lill-BERS, jekk jikkunsidraw li r-riskji f’dak il-pajjiż terz naqqsu jew qed jimmaterjalizzaw.
            
         
               (15)
            
            
               Ir-Rakkomandazzjoni D hija ddisinjata biex tiżgura li deċiżjonijiet dwar rati tar-riżerva ta’ kapital kontroċikliċi għal espożizzjonijiet lil pajjiżi terzi jiġu kkommunikati b’mod ċar fi ħdan l-Unjoni. Dan għandu jgħin fil-ġestjoni tal-aspettattivi pubbliċi, jiġi żgurat li l-azzjonijiet bejn l-awtoritajiet innominati jistgħu jiġu kkoordinati u li l-kredibbiltà, ir-responsabbiltà u l-effettività tal-politika makroprudenzjali jittejbu. Sabiex dan jintlaħaq l-awtoritajiet innominati għandhom japplikaw l-istess prinċipju ffissat fir-Rakkomandazzjoni BERS/2014/1 għall-komunikazzjoni ta’ rati tar-riżerva kontroċikliċi għal skoperturi domestiċi għall-proċess tar-rikonoxximent, l-iffissar u t-tnaqqis tar-rati ta’ riżerva ta’ kapital kontroċikliċi għal skoperturi lil pajjiżi terzi.
            
         
               (16)
            
            
               Skont l-Artikolu 136 tad-Direttiva 2013/36/UE, kull Stat Membru huwa meħtieġ li jinnomina awtorità pubblika jew korp li jkun responsabbli għall-iffissar u r-rikonoxximent ta’ rati tar-riżerva ta’ kapital kontroċikliċi. Barra minn dan, ir-Regolament tal-Kunsill (UE) Nru 1024/2013 (5) jassenja kompiti speċifiċi lill-Bank Ċentrali Ewropew (BĊE). B’mod partikolari, il-BĊE jista’ japplika rekwiżiti ogħla għal riżervi kapitali kontroċikliċi minn dawk mill-awtoritajiet innominati nazzjonali li jipparteċipaw fil-Mekkaniżmu Superviżorju Uniku, u għandu s-setgħat u l-obbligi kollha li għandhom awtoritajiet innominati skont il-liġi tal-Unjoni relevanti. Għal dan l-iskop esklużiv, il-BĊE huwa kkunsidrat bħala awtorità nnominata.
            
         
               (17)
            
            
               Ir-rakkomandazzjonijiet tal-BERS huma ppubblikati wara li l-Bord Ġenerali jkun informa lill-Kunsill bl-intenzjoni tiegħu li jagħmel dan u jkun ipprovda lill-Kunsill b’opportunità biex jirreaġixxi.
            
         ADOTTA DIN IR-RAKKOMANDAZZJONI:
   TAQSIMA 1
   
      RAKKOMANDAZZJONIJIET
   
   
      Rakkomandazzjoni A – Rikonoxximent ta’ rati tar-riżerva ta’ kapital kontroċikliċi ffissati minn awtoritajiet ta’ pajjiż terz
   
   
            
               1.
            
            
               Meta awtorità ta’ pajjiż terz rilevanti tiffissa rata tar-riżerva ta’ kapital kontroċiklika għal dak il-pajjiż terz b’iżjed minn 2,5 %, l-awtoritajiet innominati huma rrakkomandati li jinfurmaw minnufih lill-BERS sabiex jitolbu gwida dwar rikonoxximent uniformi ġewwa l-Unjoni, sakemm ir-rata tapplika għal pajjiż li huwa membru tal-BCBS jew il-BERS ikunu infurmati diġà dwar rata tar-riżerva ta’ kapital kontroċiklika partikolari minn awtorità nnominata oħra. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS.
            
         
            
               2.
            
            
               Meta l-awtoritajiet innominati ma jkunux ċari jekk miżura partikolari adottata minn awtorità ta’ pajjiż terz għandhiex tiġi rrikonoxxuta skont id-Direttiva 2013/36/UE bħala rata tar-riżerva ta’ kapital kontroċiklika, l-awtoritajiet innominati huma rrakkomandati li jinfurmaw minnufih lill-BERS, sakemm il-BERS ma jkunx diġà ġie infurmat minn awtorità nnominata oħra. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS.
            
         
      Rakkomandazzjoni B – Iffissar ta’ rati tar-riżerva ta’ kapital kontroċikliċi għall-iskoperturi lil pajjiżi terzi
   
   
            
               1.
            
            
               L-awtoritajiet innominati huma rrakkomandati li jidentifikaw pajjiżi terzi materjali fuq bażi annwali. Din l-identifikazzjoni għandha tkun ibbażata fuq, imma mhux neċessarjament limitata għal, informazzjoni kwantitattiva fuq l-iskoperturi ta’ istituzzjonijiet awtorizzati domestikament lil pajjiżi terzi. L-awtoritajiet innominati huma rrakkomandati li jissottomettu lista ta’ dan il-materjal lil pajjiżi terzi lill-BERS fit-tieni trimestru ta’ kull sena bl-użu tal-mudell fl-Anness II ta’ din ir-Rakkomandazzjoni.
            
         
            
               2.
            
            
               L-awtoritajiet innominati huma rakkomandati li jimmoniterjaw ir-riskji minn tkabbir ta’ kreditu eċċessiv f’pajjiż terzi materjali identifikati skont il-paragrafu 1, bħala minimu, f’intervalli annwali, ħlief għal pajjiżi li huma mmoniterjati mill-BERS skont id-Deċiżjoni BERS/2015/3 (6). L-awtoritajiet innominati huma rakkomandati li jinnotifikaw lill-BERS b’każijiet fejn jiddeċiedu li ma jimmoniterjawx pajjiż terz materjali għaliex dak il-pajjiż diġà qed jiġi mmoniterjat mill-BERS skont id-Deċiżjoni BERS/2015/3. L-awtoritajiet innominati huma rrakkomandati li jużaw il-mudell fl-Anness II ma’ din ir-Rakkomandazzjoni biex jinnotifikaw lill-BERS b’dawn il-każijiet.
            
         
            
               3.
            
            
               L-awtoritajiet innominati huma rrakkomandati li jinnotifikaw lill-BERS b’sitwazzjonijiet fejn jikkunsidraw li awtorità ta’ pajjiż terz rilevanti għandha tiffissa u tippubblika rata tar-riżerva ta’ kapital kontroċiklika għal dak il-pajjiż terz, jew fejn il-livell tar-rata tar-riżerva ta’ kapital kontroċiklika ffissata u ppubblikata minn awtorità ta’ pajjiż terz rilevanti għal dak il-pajjiż terz mhuwiex ikkunsidrat biżżejjed għall-protezzjoni ta’ istituzzjonijiet finanzjarji domestiċi mir-riskji ta’ tkabbir ta’ kreditu eċċessiv fil-pajjiż terz inkwistjoni. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS bih.
            
         
      Rakkomandazzjoni C – Iffissar ta’ rati tar-riżerva ta’ kapital kontroċikliċi għall-iskoperturi lil pajjiżi terzi b’rata iktar baxxa
   
   
            
               1.
            
            
               Jekk rata tar-riżerva ta’ kapital kontroċiklika ffissata minn awtorità ta’ pajjiż terz rilevanti għal dak il-pajjiż terz tiġi rrikonoxxuta fuq il-bażi ta’ rakkomandazzjoni tal-BERS, u l-awtorità tal-pajjiż terz rilevanti tiffissa r-rata tar-riżerva ta’ kapital kontroċiklika b’rata iktar baxxa, l-awtoritajiet innominati huma rrakkomandati li jinfurmaw minnufih lill-BERS sabiex jitolbu gwida fuq ir-rikonoxximent uniformi jew l-iffissar ta’ rati ta’ riżerva ta’ kapital kontroċikliċi ġodda, sakemm ir-rata inkwistjoni tapplika għal pajjiż li huwa membru tal-BCBS, jew il-BERS kien informat diġà bir-rata tar-riżerva ta’ kapital kontroċiklika ġdida iktar baxxa minn awtorità nnominata oħra. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS bih.
            
         
            
               2.
            
            
               Jekk l-awtorità tal-pajjiż terz rilevanti tiffissa r-rata tar-riżerva ta’ kapital kontroċiklika f’rata iktar baxxa u r-rata tar-riżerva ta’ kapital kontroċiklika li tapplika għall-iskoperturi lil dak il-pajjiż terz kienet ffissata fuq rakkomandazzjoni tal-BERS, l-awtoritajiet innominati huma rrakkomandati li jinfurmaw minnufih lill-BERS b’dan sabiex jitolbu gwida dwar jekk għandhiex tiġi applikata rata tar-riżerva ta’ kapital kontroċiklika iktar baxxa lil skoperturi lil dak il-pajjiż terz, sakemm ir-rata inkwistjoni tapplika għal pajjiż li huwa membru tal-BCBS jew il-BERS ikun diġà ġie infurmat bir-rata tar-riżerva ta’ kapital kontroċiklika iktar baxxa ġdida minn awtorità nnominata oħra. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS bih.
            
         
            
               3.
            
            
               Jekk ir-rata tar-riżerva ta’ kapital kontroċiklika li tapplika l-iskoperturi lil pajjiż terz ġiet iffisata fuq il-bażi ta’ rakkomandazzjoni tal-BERS, u awtorità nnominata tikkunsidra li r-riskji qed jimmaterjalizzaw jew jonqsu, dik l-awtorità nnominata hija rrakkomandata li tinnotifika minnufih lill-BERS biha sabiex titlob gwida dwar jekk rata tar-riżerva ta’ kapital kontroċiklika iktar baxxa għandhiex tiġi applikata għal skoperturi lil dak il-pajjiż terz, sakemm il-BERS diġà ġie infurmat biha minn awtorità nnominata oħra. L-awtoritajiet innominati huma rrakkomandati li jużaw il-mudell fl-Anness I ta’ din ir-Rakkomandazzjoni biex jinfurmaw lill-BERS bih.
            
         
      Rakkomandazzjoni D – Komunikazzjoni tad-deċiżjonijiet fuq ir-rikonoxximent u l-iffissar ta’ rati tar-riżerva ta’ kapital kontroċikliċi għall-iskoperturi lil pajjiżi terzi
   
   L-awtoritajiet innominati huma rrakkomandati li jemendaw l-istrateġiji u l-oqfsa għall-komunikazzjoni tagħhom, żviluppati skont il-Prinċipju 5 tar-Rakkomandazzjoni A tat-Taqsima 1 tar-Rakkomandazzjoni BERS/2014/1, biex jinkludu deċiżjonijiet dwar ir-rikonoxximent u l-iffissar ta’ riżerva kontroċiklika għal skoperturi lil pajjiżi terzi.
   TAQSIMA 2
   
      IMPLIMENTAZZJONI
   
   1.   Interpretazzjoni
   
   Għall-finijiet ta’ din ir-Rakkomandazzjoni, japplikaw id-definizzjonijiet li ġejjin:
   
               (a)
            
            
               “rata tar-riżerva ta’ kapital kontroċiklika” għandha l-istess tifsira bħal fl-Artikolu 128(7) tad-Direttiva 2013/36/UE;
            
         
               (b)
            
            
               “awtorità nnominata” għandha l-istess tifsira mogħtija fir-Rakkomandazzjoni BERS/2014/1;
            
         
               (c)
            
            
               “istituzzjoni awtorizzata domestikament” tfisser istituzzjoni li tkun ġiet awtorizzata fl-Istat Membru, li għaliha awtorità nnominata partikolari tkun responsabbli għall-iffissar tar-rata tar-riżerva ta’ kapital kontroċiklika;
            
         
               (d)
            
            
               “skoperturi materjali” ifissru skoperturi li potenzjalment jistgħu jirriżultaw f’telf sostanzjali għal istituzzjonijiet awtorizzati domestiċi f’ġurisdizzjoni partikolari, li jaffettwaw b’mod negattiv l-istabbiltà finanzjarja f’dik il-ġurisdizzjoni;
            
         
               (e)
            
            
               “pajjiż terz materjali” ifisser pajjiż terz li għalihom għandhom skoperturi materjali istituzzjonijiet awtorizzati domestikament;
            
         
               (f)
            
            
               “awtorità ta’ pajjiż terz rilevanti” tfisser l-awtorità jew korp pubbliku responsabbli għall-iffissar ta’ rati tar-riżerva ta’ kapital kontroċikliċi ġewwa pajjiż terz;
            
         
               (g)
            
            
               “pajjiż terz” ifisser kull ġurisdizzjoni barra miż-Żona Ekonomika Ewropea.
            
         2.   Kriterji għall-konformità
   
   Id-destinatarji għandhom jirrapportaw dwar l-azzjonijiet li jieħdu b’risposta għal din ir-Rakkomandazzjoni, jew jiġġustifikaw b’mod adegwat kwalunkwe nuqqas ta’ azzjoni. Bħala minimu r-rapporti għandhom jinkludu:
   
               (a)
            
            
               informazzjoni dwar it-tip ta’ azzjoni meħuda u meta ssir;
            
         
               (b)
            
            
               valutazzjoni dwar jekk l-azzjonijiet meħuda laħqux l-oġġettivi ta’ din ir-Rakkomandazzjoni;
            
         
               (c)
            
            
               ġustifikazzjoni dettaljata ta’ kull nuqqas ta’ azzjoni jew devjazzjoni minn din ir-Rakkomandazzjoni, inkluża kull raġuni għad-dewmien fir-rapportar.
            
         3.   Skeda ta’ żmien għas-segwitu
   
   
            
               1.
            
            
               Id-destinatarji huma mitluba li jirrappurtaw lill-BERS, lill-Kunsill u lill-Kummissjoni l-azzjonijiet li huma jkunu ħadu b’risposta għal din ir-Rakkomandazzjoni, jew li jiġġustifikaw kwalunkwe nuqqas ta’ azzjoni, kif speċifikat fl-iskadenzi li jidhru hawn taħt.
            
         
            
               2.
            
            
               
                  Rakkomandazzjoni A – Awtortitajiet innominati huma mitluba li jimplimentaw minnufih ir-Rakkomandazzjoni A(1) u A(2) fil-każ li s-sitwazzjoni prevista fir-Rakkomandazzjoni rilevanti tiġri, u jiġi sottomess rapport lill-BERS sal-31 ta’ Diċembru 2020 dwar l-implimentazzjoni tar-Rakkomandazzjoni A(1) u A(2).
            
         
            
               3.
            
            
               
                  Rakkomandazzjoni B – L-awtoritajiet innominati huma mitluba:
               
                           (a)
                        
                        
                           jirrapportaw lill-BERS sal-31 ta’ Diċembru 2016 lista ta’ kriterji stabbiliti għall-valutazzjoni tal-materjalità tal-pajjiżi terzi rilevanti sabiex tiġi implimentata r-Rakkomandazzjoni B(1);
                        
                     
                           (b)
                        
                        
                           jimplimentaw minnufih ir-Rakkomandazzjoni B(1) fil-każ li s-sitwazzjoni prevista f’dik ir-Rakkomandazzjoni sseħħ u, sal-31 ta’ Diċembru 2020, jiġi sottomess rapport lill-BERS dwar l-implimentazzjoni tar-Rakkomandazzjoni B(1);
                        
                     
                           (c)
                        
                        
                           jirrapportaw lill-BERS sal-31 ta’ Diċembru 2016 dwar kif jimmoniterjaw riskji mit-tkabbir ta’ kreditu eċċessiv f’pajjiżi terzi materjali sabiex tiġi implimentata r-Rakkomandazzjoni B(2);
                        
                     
                           (d)
                        
                        
                           jimplimentaw minnufih ir-Rakkomandazzjoni B(3) fil-każ li s-sitwazzjoni prevista f’dik ir-Rakkomandazzjoni sseħħ u, sal-31 ta’ Diċembru 2020, jirrapportaw lill-BERS dwar l-implimentazzjoni tar-Rakkomandazzjoni B(3);
                        
                     
         
            
               4.
            
            
               
                  Rakkomandazzjoni C – L-awtoritajiet innominati huma mitluba li jimplimentaw minnufih ir-Rakkomandazzjoni C(1), C(2) u C(3) fil-każ li s-sitwazzjoni prevista fir-Rakkomandazzjoni rilevanti tiġri, u sal-31 ta’ Diċembru 2020, jirrapportaw lill-BERS dwar l-implimentazzjoni tar-Rakkomandazzjoni C(1), C(2) u C(3).
            
         
            
               5.
            
            
               
                  Rakkomandazzjoni D – L-awtoritajiet innominati huma mitluba li jirrapportaw lill-BERS sal-31 ta’ Diċembru 2016 dwar l-implimentazzjoni tar-Rakkomandazzjoni D.
            
         
            
               6.
            
            
               Il-Bord Ġenerali għandu jiddeċiedi meta din ir-Rakkomandazzjoni teħtieġ li tiġi rriveduta jew aġġornata fid-dawl ta’ esperjenza miksuba fl-iffissar u r-rikonoxximent ta’ rati tar-riżerva ta’ kapital kontroċikliċi skont id-Direttiva 2013/36/UE jew fid-dawl ta’ żviluppi fi prattiki miftiehma internazzjonalment.
            
         4.   Monitoraġġ u evalwazzjoni
   
   
               (a)
            
            
               Is-Segretarjat tal-BERS:
               
                           (i)
                        
                        
                           jassisti lid-destinatarji, inkluż billi jiffaċilita r-rapportar ikkoordinat, jipprovdi mudelli relevanti u jippreċiża fejn ikun meħtieġ il-proċedura u l-kronoloġija għall-konformità;
                        
                     
                           (ii)
                        
                        
                           jivverifika l-konformità mid-destinatarji, inkluż billi jassistihom fuq talba tagħhom, u jissottometti rapporti ta’ konformità lill-Bord Ġenerali.
                        
                     
         
               (b)
            
            
               Il-Bord Ġenerali jivvaluta l-azzjonijiet u l-ġustifikazzjonijiet irrapportati mill-indirizzati u jiddeċiedi jekk din ir-Rakkomandazzjoni ġietx segwita u jekk l-indirizzati kinux iġġustifikati b’mod adegwat jew le fin-nuqqas ta’ azzjoni tagħhom.
            
         
      Magħmula fi Frankfurt am Main, 11 ta’ Diċembru, 2015.
      
         
            Il-President tal-BERS
         
         Mario DRAGHI
      
   
   
      (1)  ĠU L 331, 15.12.2010, p. 1.
   
      (2)  ĠU L 176, 27.6.2013, p. 338.
   
      (3)  ĠU C 58, 24.2.2011, p. 4.
   
      (4)  Rakkomandazzjoni tal-Bord Ewropew dwar ir-Riskju Sistemiku tat-18 ta’ Ġunju 2014 dwar gwida għall-iffissar tar-rati tar-riżerva kontroċiklika (ĠU C 293, 2.9.2014, p. 1).
   
      (5)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU L 287, 29.10.2013, p. 63).
   
      (6)  Il-verżjoni bl-Ingliż hija disponibbli fil-websajt tal-BERS fi www.esrb.europa.eu.
   
      ANNESS I
      ESRB TEMPLATE FOR RECOGNITION OR SETTING OF COUNTERCYCLICAL BUFFER RATES
      [NAME OF THE THIRD COUNTRY]
      
                  
                     COMMUNICATING AUTHORITY
                  
               
               
                  [NAME OF THE DESIGNATED AUTHORITY]
               
            
                  
                     DESCRIPTION OF COUNTERCYCLICAL CAPITAL BUFFER MEASURE
                  
               
               
                  
                     Please describe the countercyclical capital buffer measure that is the subject matter of this communication as well as the countercyclical buffer rate that was set by the relevant third-country authority.
                  
                  
                     (Example: countercyclical buffer rate set at 0,625 % in THIRD COUNTRY XYZ with an implementation date of DD/MM/YYYY)
                  
               
            
                  
                     PURPOSE OF COMMUNICATION
                  
               
               
                  
                              ☐
                           
                           
                              
                                 Recognition of a countercyclical buffer rate set by a relevant third-country authority in excess of 2,5 %, as provided in Recommendation A(1)
                              
                           
                        
                              ☐
                           
                           
                              
                                 Recognition of a countercyclical buffer rate set by a relevant third-country authority when it is unclear whether or not it can be recognised under the Union framework, as provided in Recommendation A(2)
                              
                           
                        
                              ☐
                           
                           
                              
                                 Setting of a countercyclical buffer rate for exposures to a third country in the event of inaction/insufficient action by the relevant third-country authority, as provided in Recommendation B(3)
                              
                           
                        
                              ☐
                           
                           
                              
                                 Setting of a countercyclical buffer rate for exposures to a third country that is higher than the countercyclical buffer rate set by the relevant third-country authority, as provided in Recommendation B(3)
                              
                           
                        
                              ☐
                           
                           
                              
                                 Setting or recognition of a countercyclical buffer rate at a lower rate by the relevant third-country authority when an ESRB recommendation had already been issued for recognition of the previous rate, as provided in Recommendation C(1)
                              
                           
                        
                              ☐
                           
                           
                              
                                 Setting or recognition of a countercyclical buffer rate at a lower rate by the relevant third-country authority when an ESRB recommendation had already been issued for setting a rate for exposures to that third country, as provided in Recommendation C(2)
                              
                           
                        
                              ☐
                           
                           
                              
                                 Setting of a countercyclical buffer rate for exposures to a third country at a rate lower than the previous rate already established by an ESRB recommendation and where there are signs of risks from excessive credit growth materialising or abating, as provided in Recommendation C(3).
                              
                           
                        
            
                  
                     HAS THE DESIGNATED AUTHORITY OF THE THIRD COUNTRY ASKED FOR RECOGNITION?
                  
               
               
                  
                              ☐
                           
                           
                              
                                 YES
                              
                           
                        
                              ☐
                           
                           
                              
                                 NO
                              
                           
                        
                              ☐
                           
                           
                              
                                 DO NOT KNOW
                              
                           
                        
                              ☐
                           
                           
                              
                                 N/A
                              
                           
                        
            
                  
                     DESIRED TIMEFRAME FOR THE ESRB TO REACH A DECISION
                  
               
               
                   
               
            
                  
                     OTHER RELEVANT INFORMATION
                  
               
               
                   
               
            
                  
                     CONTACT DETAILS OF THE AUTHORITY
                  
               
               
                  
                     Please provide an e-mail address and telephone number for the relevant contact in your institution.
                  
               
            The designated authority representing a Union jurisdiction should notify/inform the ESRB by sending the completed template to notifications@esrb.europa.eu.
   
   
      ANNESS II
      ESRB TEMPLATE TO IDENTIFY
      MATERIAL THIRD COUNTRIES FOR
      [NAME OF THE UNION JURISDICTION]
      
                  
                     NOTIFYING AUTHORITY
                  
               
               
                   
               
            
                  
                     MATERIAL THIRD COUNTRIES
                  
               
               
                   
               
            
                  
                     METHODOLOGY USED FOR IDENTIFYING A MATERIAL THIRD COUNTRY
                  
               
               
                  
                     Please describe the methodology used pursuant to Articles 3 and 4 of Decision ESRB/2015/3
                  
                  
                     [COUNTRY 1] – ___%
                  
                  
                     […] – ___%
                  
                  
                     [COUNTRY …N] – ___%
                  
               
            
                  
                     MATERIAL THIRD COUNTRIES NOT BEING MONITORED
                  
               
               
                  
                     Please provide details of cases where the notifying authority decided not to monitor a material third country because the ESRB is already monitoring it pursuant to Decision ESRB/2015/3
                  
                  
                     [COUNTRY 1]
                  
               
            
                  
                     OTHER RELEVANT INFORMATION USED TO IDENTIFY A MATERIAL THIRD COUNTRY
                  
               
               
                   
               
            
                  
                     CONTACT DETAILS AT THE NOTIFYING AUTHORITY
                  
               
               
                  
                     Please provide an e-mail address and telephone number for the relevant contact in your institution.
                  
               
            The designated authority representing a Union jurisdiction should notify the ESRB by sending the completed template to notifications@esrb.europa.eu.
      This information should be provided annually during the second quarter of the year.